Diari Oficial de la Generalitat Valenciana


Sumari del DOGV 3073, del 08-09-1997 (1997/9760)

RESOLUCIÓ de 28 de juliol de 1997, del director general d'interior, per la qual es dóna publicitat a la convocatòria i a les bases per a la provisió, pel sistema de lliure designació, del lloc d'Intervenció General de l'Ajuntament de València.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3073

Data del DOGV
:   08-09-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/9760


Data del document
:   28-07-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 28 de juliol de 1997, del director general d'Interior, per la qual es dóna publicitat a la convocatòria i a les bases per a la provisió, pel sistema de lliure designació, del lloc d'Intervenció General de l'Ajuntament de València.  
Efectuada per l'alcaldessa de l'Ajuntament de València la convocatòria per a la provisió, pel sistema de lliure designació, del lloc d'interventor general d'aquesta corporació i aprovades pel Ple en la sessió de 27 de juny de 1997 les bases d'aquesta, de conformitat amb el que disposa l'article 99.2 de la Llei 7/1985, de 2 d'abril, Reguladora de les Bases de Règim Local; l'article 28 del Reial Decret 1.732/1994, de 29 de juliol; i l'article 3.1 del Decret 159/1997, de 29 d'abril, del Govern Valencià, resolc:  
Primer  
Donar publicitat a la convocatòria per a la provisió, pel sistema de lliure designació, del lloc d'interventor general de l'Ajuntament de València, i a les bases que han de regir aquesta, les quals es posen en relació en l'annex d'aquesta resolució.  
Segon  
La convocatòria i les seues bases, a què es refereix aquesta resolució, podran ser impugnades segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a partir de la publicació del seu extracte en el Boletín Oficial del Estado.  
València, 28 de juliol de 1997.- El director general d'Interior: José López Garrido.  
ANNEX  
Bases que regiran la convocatòria per a proveir el lloc d'interventor general de l'Ajuntament de València, entre funcionaris d'administració local amb habilitació de caràcter nacional, subescala intervenció-tresoreria, categoria superior  
Primera. Objecte  
Les presents bases tenen per objecte regir la convocatòria que ha d'efectuar l'Ajuntament per a cobrir, pel sistema establit en l'article 99.2 de la Llei 7/1985, de 2 d'abril, Reguladora de les Bases del Règim Local, segons la redacció donada per la Llei 10/1993 (BOE de 22 d'abril), i articles 27 i següents del Reial Decret 1.732/1994, de 29 de juliol, sobre Provisió de Llocs de Treball dels Funcionaris d'Administració Local amb Habilitació de Caràcter Nacional, el següent lloc reservat funcionari d'administració local, amb habilitació de caràcter nacional:  
Denominació: intervenció general.  
Classe: primera.  
Segona. Característiques del lloc  
1. El lloc que cal cobrir es troba inclòs en la relació de llocs de treball aprovada per la corporació i publicada en el Butlletí Oficial de la Província de València número 311, de 31 de desembre de 1996.  
2. El complement de destinació assignat al dit lloc és el corresponent al nivell 30 i el seu sistema de provisió, el de lliure designació; aspectes recollits en la referida relació de llocs.  
3. El complement específic anual fixat per al lloc és el corresponent al barem de l'Ajuntament número 650, concretat per a 1997 en 5.921.652 pessetes.  
Tercera. Requisits  
1. Serà requisit per a concórrer a la convocatòria i poder exercitar el lloc, en cas de ser nomenat, el fet d'estar integrat en la subescala d'intervenció, categoria superior.  
2. Això no obstant, també podran concórrer els interventors no integrats, atenent el que prescriu la disposició transitòria primera, número 2.e) del Reial Decret 1.174/1987, de 18 de setembre, sobre règim Jurídic dels Funcionaris d'Administració Local amb Habilitació de Caràcter Nacional.  
Quarta. Convocatòria  
1. La convocatòria serà subscrita per l'Ajuntament i tramesa a la Conselleria de Presidència de la Generalitat Valenciana, per a la seua publicació íntegra en el Diari Oficial de la Generalitat Valenciana i remissió a la Direcció General de la Funció Pública del Ministeri per a les Administracions Públiques, la qual disposarà la publicació de la convocatòria, en extracte, en el Boletín Oficial del Estado.  
Cinquena. Sol·licituds  
1. Les sol·licituds s'adreçaran a l'Ajuntament dins dels 15 dies naturals següents al de la publicació de l'extracte de la convocatòria en el Boletín Oficial del Estado.  
2. A més del contingut mínim disposat en l'article 70.1 de la Llei 30/1992, del Règim Jurídic de les Administracions Públiques i del Procediment Administratiu Comú, en la sol·licitud caldrà indicar el número de registre personal, la situació administrativa en què es trobe el mateix sol·licitant, com també la seua destinació.  
3. A la instància s'adjuntarà la documentació que a judici del sol·licitant es considere pertinent, amb la finalitat de demostrar la seua idoneïtat per a ocupar el lloc convocat.  
Sisena. Nomenament  
1. Conclòs el termini de presentació de sol·licituds i amb el previs informes de secretaria i uns altres que considere convenient demanar, l'Ajuntament procedirà, si fa el cas i prèvia constatació de la concurrència dels requisits exigits en aquestes bases, a dictar la resolució corresponent en el termini d'un mes.  
2. La resolució serà suficientment motivada i recollirà, en tots els casos, la concurrència dels requisits exigits, així com els criteris aplicats sobre la idoneïtat de l'aspirant nomenat. De l'esmentada resolució es donarà compte al Ple de la corporació, així com trasllat a la Direcció General de la Funció Pública del Ministeri per a les Administracions Públiques, òrgan a què correspondrà l'anotació en el registre corresponent i la seua publicació en el Boletín Oficial del Estado.  
Setena. Presa de possessió  
Els terminis possessoris seran els mateixos que els establits per als funcionaris amb habilitació nacional, nomenats en virtut del procediment de concurs.  
Vuitena. Norma supletòria  
En allò que s'ha previst en les presents bases, serà aplicable el capítol cinqué del Reial Decret 1.732/1994, de 29 de juliol, i les prescripcions corresponents del Reglament General d'Ingrés del Personal al Servei de l'administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, aprovat per Reial Decret 364/1995, de 10 de març.  
Novena. Impugnació  
Contra les presents bases podrà interposar-se un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors a partir de l'endemà de la publicació de l'extracte de la Convocatòria en el Boletín Oficial del Estado.  
Com a requisit per a la interposició del dit recurs haurà d'efectuar-se la comunicació prèvia d'aquesta interposició a l'òrgan administratiu municipal autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que puga exercitar-se qualsevol altre recurs o acció que estime procedent.